**La o cafea**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La o cafea

Era o zi de toamnă, de septembrie

Când m-am oprit la o cafenea, să beau o cafea

M-am aşezat tăcut lâng-o fereastră,

Să văd cum viaţa trece-ncet prin faţa mea...

Deodată norii au început să geamă

Şi ploaia s-a dezlănţuit

Atunci eu te-am zărit pe tine,

Prin geamul mic, puţin cam prăfuit...

Mergeai prin ploaie, ca o floare rară,

Dar ploaia te-a băgat la adăpost,

Căci uşa cafenelei dintr-o dată,

A scârţâit şi-atunci mirat am fost...

Tu ai păşit sfios ca ghiocelul,

Ţi-ai scuturat buclele de aur, într-un mod sfios,

Eu te priveam tăcut, ca într-o transă,

Gândind în sinea mea: "o Doamne, ce înger blond frumos!"

Şi am sorbit tăcut cafeaua mea amară,

Dar ochii către tine mi-au zburat din nou,

Te-ai aşezat timidă la o masă,

Tu m-ai privit, eu te-am privit ca fermecat

Şi ochii parcă ni s-au îmbrăţişat...

În cafenea eram doar noi şi ploaia,

Ploaia, ce tot spăla oraşul mic cu ea

Şi nimeni nu trecea prin geamul vieţii,

Poate că timpul s-a oprit în urma ta?...

Priveam cafeaua şi-mi spuneam,

Că eşti un înger coborât în ceaşca mea,

Sorbeam puţin, câte puţin,

De teamă să nu dispari...

Deodată ploaia s-a oprit, tăcere se făcu pe dată

Şi soarele a răsărit timid

Şi parcă avea surâsul tău, de înger-fată...

Te-ai ridicat uşor, ca fulgu-n zbor

Şi-atunci eu ţi-am văzut marea albastră în privire,

O faţă blândă, albă, de înger frumos,

Tu ai zâmbit ştrengar şi ai plecat, fără nici o şovăire...

Eu am rămas vrăjit de-a ta prezenţă îngerească

Şi-am reprivit fereastra, sperând că o să apari,

Dar în cafeneaua veche miroase a lăcrămioare

Şi-acest miros dulceag de puritate şi mii de întrebări,

E tot ce îngerul blond a lăsat în urma sa.